**APSTIPRINĀTS**

ZPRAP 19.09.2017.

lēmums Nr.24., Prot Nr.3.



**ZEMGALES PLĀNOŠANAS REĢIONA**

Noslēguma pārskats par

**“Sociālo pakalpojumu attīstības programmas 2010.–2016. gadam Zemgales reģionā”**

ieviešanu 2016. gadā

**2017**

**saturs**

[IEVADS 3](#_Toc403572889)

[Programmā sasniedzamie mērķi un uzdevumi 4](#_Toc403572890)

[Programmas īstenošanas rezultātu novērtējums 8](#_Toc403572891)

[SECINĀJUMI 24](#_Toc403572892)

# **IEVADS**

Noslēguma pārskats par “Sociālo pakalpojumu attīstības programmas 2010.–2016. gadam Zemgales reģionā” ieviešanu 2016. gadā (turpmāk - Pārskats) ir *dokuments, kurā tiek analizēta* „Zemgales plānošanas reģiona sociālo pakalpojumu attīstības programmas 2010.–2016. gadam” (turpmāk – Attīstības programma) *kontroles rādītāju dinamika* un *īstenotās* *aktivitātes*.

*Attīstības programma* ir vidēja termiņa (6 gadi) plānošanas dokuments, kas izstrādāts saskaņā ar Zemgales ilgtermiņa plānošanas dokumentu – Teritorijas plānojumu 2006.–2026. gadam, kā arī saskaņā ar nacionālajiem plānošanas dokumentiem – Latvijas ilgtermiņa attīstības stratēģiju 2030 (LIAS 2030) un Nacionālo attīstības plānu 2007.–2013. gadam (NAP).

Attīstības programma ir šo ilgtermiņa plānošanas dokumentu izpildes dokuments vidējā termiņā. Tajā noteikti sociālo pakalpojumu attīstības mērķi, apakšmērķi un uzdevumi, lai veicinātu teritorijas plānojumā noteiktās ilgtermiņa attīstības vīzijas un rezultatīvo radītāju, kā arī LIAS 2030 un NAP izvirzītā stratēģiskā mērķa un attīstības prioritāšu sasniegšanu.

Attīstības programmā izvirzīto uzdevumu veiksmīgas īstenošanas rezultātā plānots sasniegt sekojošus politikas rezultātus:

* uzlabojusies sociālo pakalpojumu kvalitāte un pieejamība;
* attīstīti alternatīvi sociālie pakalpojumi;
* uzlabojusies nevalstiskā sektora organizāciju kapacitāte sociālo pakalpojumu jomā;
* uzlabojusies iedzīvotāju informētība par sociālajiem pakalpojumiem un izpratne par sociālās atstumtības riskam pakļautām grupām.

Šajā pārskatā kontroles rādītāji ir papildināti ar jaunākajiem pieejamajiem datiem, izmantojot kvalitatīvo Attīstības programmas izvērtēšanu. Sasniegto rezultātu apkopojums veidots, balstoties uz Zemgales pašvaldību sociālo dienestu sniegto informāciju.

# Programmā sasniedzamie mērķi un uzdevumi

Programmas **galvenais mērķis** ir pilnveidot iedzīvotāju vajadzībās balstītu sociālo pakalpojumu sniegšanu sociālo problēmu risināšanai, ņemot vērā Zemgales reģiona sociāli demogrāfiskās attīstības tendences.

Programmas apakšmērķi ir:

* attīstīt alternatīvo sociālo pakalpojumu sniegšanu Zemgales plānošanas reģionā, gan pilnveidojot pašreizējos, gan ieviešot jaunus pakalpojumus, tostarp ņemot vērā pakalpojuma saņēmēja iespējas palikt/atgriezties darba tirgū;
* palielināt sociālo pakalpojumu pieejamību;
* pilnveidot sociālo pakalpojumu kvalitāti;
* paaugstināt sociālo pakalpojumu izmaksu efektivitāti un veicināt sociālo pakalpojumu
* infrastruktūras attīstību un optimālu izmantošanu;
* paplašināt nevalstisko organizāciju iesaisti sociālo pakalpojumu sniegšanā;
* veicināt sociālo pakalpojumu un veselības aprūpes pakalpojumu saskaņotu sniegšanu;
* veicināt pašvaldību sadarbību sociālo pakalpojumu sniegšanā.

Lai sasniegtu augšminētos mērķus, programmā tika izvirzīti galvenie uzdevumi mērķu sasniegšanai 4 galvenajos blokos:

**1. Sociālo pakalpojumu attīstība**

1.1. Attīstīt iedzīvotāju vajadzībām atbilstošus alternatīvos sociālos pakalpojumus.

1.2. Attīstīt kompleksu pieeju sociālo problēmu risināšanai, veidojot dažādu jomu speciālistu vienības un, nostiprinot saikni starp veselības aprūpes speciālistiem, īpaši primārās veselības aprūpes sniedzējiem, (t. sk. ģimenes ārstiem) un sociālā darba speciālistiem.

1.3. Attīstīt grupu darba formu sociālo pakalpojumu sniegšanā.

1.4. Pastiprināti attīstīt tādus sociālos pakalpojumus, kas veicina indivīdu (re)integrāciju darba tirgū.

1.5. Katrā pašvaldībā nodrošināt aprūpi mājās.

1.6. Patversmju un krīzes centru izveide katrā pilsētā, kur iedzīvotāju skaits pārsniedz 10 000.

1.7. Atsevišķu pansionātu izveide personām ar deviantu uzvedību.

1.8. Rehabilitācijas centra izveide personām, kas atbrīvotas no ieslodzījuma.

1.9. Rehabilitācijas pakalpojuma izveide personām, kas cieš no smagām slimībām.

1.10. Atelpas brīža pakalpojumu centra izveide reģionā.

1.11. Vienots uzticības telefons visām reģiona pašvaldībām.

**2. Pieejamība**

2.1. Palielināt pakalpojumu sniedzēju mobilitāti, t. sk. starp novadiem.

2.2. Nodrošināt visu sociālo pakalpojumu sniedzēju infrastruktūras pieejamību personām ar kustību traucējumiem.

2.3. Palielināt pašvaldības atbildību par sociālo pakalpojumu pieejamību, pēc vajadzības nodrošinot transporta iespējas pakalpojuma sniedzējiem vai saņēmējiem.

2.4. Veicināt sociālo pakalpojumu un veselības aprūpes sinerģiju.

2.5. Paaugstināt iedzīvotāju informētību par sociālo pakalpojumu saturu un pieejamību.

2.6. Veicināt iedzīvotāju izpratni par sociālās atstumtības riska grupām.

**3. Kvalitātes vadība**

3.1. Izstrādāt vienotu sociālo pakalpojumu kvalitātes vadības sistēmu Zemgales reģionā, t. sk.:

- definējot vadības sistēmā iekļaujamos pakalpojumu sniegšanas procesus,

- izstrādājot un akceptējot pakalpojumu kvalitātes kritērijus,

- izstrādājot un ieviešot kvalitātes mērīšanas metodoloģiju,

- ieviešot rezultātu analīzes un kvalitātes pilnveides kārtību.

3.2. Pastiprinātu uzmanību pievērst kvalitātei, sniedzot aprūpi mājās.

3.3. Veicināt sociālā darba speciālistu izglītošanos un kvalifikācijas paaugstināšanu.

3.4. Īstenot sociālā darba supervīziju.

3.5. Iesaistīt (potenciālos) pakalpojumu saņēmējus pakalpojumu plānošanā un kvalitātes novērtēšanā.

**4. Efektivitāte**

4.1. Koncentrēt augsti kvalificētus speciālistus reģiona lielākajos attīstības centros, paredzot lielu šo speciālistu mobilitāti līgumpašvaldību teritorijā.

4.2. Katrā novada teritoriālajā vienībā veidot sociālo pakalpojumu sniegšanas atbalsta centrus, kas izmantojami gan dienas centru, gan mobilo vienību vajadzībām.

4.3. Iespēju robežās izmantot iestāžu reorganizācijas rezultātā izbrīvētās telpas atbalsta centru veidošanai, ņemot vērā personu ar kustību traucējumiem vajadzības.

4.4. Veicināt pašpalīdzības grupu darbību.

4.5. Veicināt pašvaldību sadarbību un rīcības koordināciju sociālo pakalpojumu sniegšanā.

**5. NVO**

5.1. Nevalstiskā sektora kapacitātes stiprināšana sociālo pakalpojumu jomā.

5.2. Nevalstiskā sektora līdzdalība klientu vajadzību apzināšanā.

5.3. Nevalstiskā sektora iesaistīšana sociālo pakalpojumu kvalitātes novērtēšanā.

5.4. Nevalstiskā sektora līdzdalība sabiedrības informēšanā.

**6. Sadarbība**

6.1. Izveidot sociālo pakalpojuma koordinatora amatu Zemgales plānošanas reģionā.

6.2. Veicināt aprūpes mājās pakalpojuma un mājas veselības aprūpes saskaņotu sniegšanu sadarbībā ar primārās veselības aprūpes sniedzējiem.

6.3. Nodrošināt sociālo pakalpojumu pieejamību aprūpes slimnīcu pacientiem.

Attīstības programmā izvirzīto uzdevumu veiksmīgas īstenošanas rezultātā plānots sasniegt sekojošus politikas rezultātus:

* uzlabojusies sociālo pakalpojumu kvalitāte un pieejamība;
* attīstīti alternatīvi sociālie pakalpojumi;
* uzlabojusies nevalstiskā sektora organizāciju kapacitāte sociālo pakalpojumu jomā;
* uzlabojusies iedzīvotāju informētība par sociālajiem pakalpojumiem un izpratne par sociālās atstumtības riskam pakļautām grupām.

**Attīstības programmā plānotie darbības rezultāti, kas tiks sasniegti 2017. gadā:**

|  |  |  |  |
| --- | --- | --- | --- |
| **Nr.p.k.** | **Sasniedzamais rezultāts** | **2017. gads** | **Sasniegts uz 2016. gadu** |
|  | Izstrādāta vienota sociālo pakalpojumu kvalitātes vadības sistēma Zemgales reģionā | 1 metodoloģija | Nav izpildīts, nav pieejams finansējums. |
|  | Katrā pašvaldībā ir nodrošināti mājas aprūpes pakalpojumi | 22 pašvaldības | Ir nodrošināta 20 pašvaldībās. 2 pašvaldības pakalpojumu plāno ieviest. |
|  | Izveidotas patversmes un krīzes centri, katrā pilsētā/pašvaldībā, kur iedzīvotāju skaits pārsniedz 10 000 | 7 centri | Izpildīts  3 patversmes  11 krīzes centri |
|  | Izveidots atelpas brīža pakalpojums reģionā | Darbojas ne mazāk kā viens šī pakalpojuma sniedzējs | Izpildīts  Darbojas 3 pakalpojuma sniedzēji |
|  | Izveidots uzticības tālrunis reģionā | Funkcionē vienots informatīvais un uzticības tālrunis Zemgales iedzīvotājiem | Nav izpildīts, nav pieejams finansējums. |
|  | Attīstīts mobilo speciālistu tīkls | Būtiski pieaudzis mobilo speciālistu sniegto pakalpojumu īpatsvars | 4 pašvaldībās izveidotas mobilās vienības, pārējās pašvaldības speciālistiem nodrošina transportu un sadarbojas ar citu novadu pakalpojumu sniedzējiem. Pakalpojums vēl ir attīstāms. |
|  | Izveidots sociālo pakalpojumu reģionālā koordinatora amats Zemgales plānošanas reģionā | Funkcionē reģionālais koordinators | Izpildīts  Funkcionē reģionālais koordinators |
|  | Katra novada teritoriālajā vienībā izveidots sociālo pakalpojumu atbalsta centrs | 22 pašvaldības | 22 pašvaldībās saglabāti sociālo dienestu attālinātie klientu pieņemšanas punkti |
|  | Palielinājusies iedzīvotāju informētība par sociālajiem pakalpojumiem | Vismaz 25 % no respondentiem aptaujā norāda, ka ir labi informēti par pieejamajiem pakalpojumiem | Nepieciešams veikt iedzīvotāju aptauju. Ir plaša informācijas pieejamība. Tika veikta mājaslapās pieejamās informācijas izvērtēšana – 1. pielikums. |
|  | Attīstīts alternatīvo pakalpojumu klāsts | Katrā pašvaldībā tiek nodrošināti ne mazāk kā trīs jauni alternatīvie pakalpojumi, t.sk. darbs ar grupām un pakalpojumi, kas vērsti uz (re) integrāciju darba tirgū | 63% pašvaldību tiek nodrošināti 3 un vairāk jauni alternatīvi sociālie pakalpojumi, t.sk. darbs ar grupām un pakalpojumi, kas vērsti uz (re) integrāciju darba tirgū.  Nepieciešams turpināt darbu pie pakalpojumu attīstības. |
|  | Nostiprināta NVO kapacitāte | Ir pieaudzis to NVO skaits, kuras sniedz  sociālos pakalpojumus. | Nav pieejama informācija. |
|  | Palielināta sociālo pakalpojumu pieejamība | Ir uzlabota vides pieejamība personām ar kustību traucējumiem; ir pieaudzis sociālo pakalpojumu saņēmēju skaits, t. sk. ģeogrāfiski attālākos apvidos | Pakāpeniski visās pašvaldībās ir uzlabojusies vides pieejamība sociālo pakalpojumu sniedzējiem personām ar kustību traucējumiem. Tomēr vides pieejamība vēl ir attīstāma un pilnveidojama. |
|  | Izveidota supervīzijas sistēma | Funkcionē reģionāla sociālo darbinieku  supervīzija | Nav izveidota reģionāla supervīzija, jo reģiona rīcībā nav finanšu resursi. Pašvaldību budžeta ietvaros surpervīzijas tiek nodrošinātas visās pašvaldībās. |
|  | Paaugstināta sociālā darba speciālistu kapacitāte | Ir pieaudzis atbilstošajā specialitātē augstāko izglītību ieguvušo speciālistu īpatsvars | Ir pieaudzis atbilstošajā specialitātē augstāko izglītību ieguvušo speciālistu īpatsvars. |

# Programmas īstenošanas rezultātu novērtējums

Lai novērtētu programmas mērķu sasniegšanas progresu Zemgales plānošanas reģions, sadarbībā ar pašvaldību sociālajiem dienestiem, ir apkopojis informāciju par veiktajām aktivitātēm uzdevumu izpildei 2016. gadā.

|  |  |  |  |  |
| --- | --- | --- | --- | --- |
| **Nr. p.k.** | **UZDEVUMI** | **ATBILDĪGAIS** | | **IZPILDE 2016. GADĀ** |
| **1.** | **SOCIĀLO PAKALPOJUMU ATTĪSTĪBA** | | | |
| 1.1. | Attīstīts alternatīvo pakalpojumu klāsts | Pašvaldības | 7 Zemgales reģiona pašvaldības 2016. gadā ir paplašinājušas vai attīstījušas sociālo pakalpojumu klāstu:   * Iecavas novadā izveidota pret atkarības atbalsta grupa un atbalsta grupa pusaudžu vecākiem; * Jelgavas novadā izveidots un Viesītes novadā uzlabots atelpas brīža pakalpojums; * Viesītes novadā paplašināta sadarbība ar Latvijas Cistiskās fibrozes biedrības atbalsta centru “Viesītei”, lai nodrošinātu specializētā transporta pakalpojumus personām ar smagiem funkcionāliem traucējumiem; * Jēkabpils novadā tika pilnveidota struktūrvienība Sociālās aprūpes nams “Mežvijas” un personām ar īpašām vajadzībām un viņu ģimenes locekļi tika dota iespēja apmeklēt dažādus pasākumus; * Jelgavā tika ieviests ģimenes asistenta pakalpojums riska ģimenēm ar bērniem un izstrādāti pakalpojuma noteikumi; * Jaunjelgavas novadā 2016. gadā tika izstrādāti ģimenes asistenta pakalpojumu noteikumi, pakalpojums tika uzsākts 2017. gada maijā; * Jelgavā darbību uzsāka dienas aprūpes centrs personām ar smagiem funkcionāliem traucējumiem un tika uzsākta aukles pakalpojuma sniegšana darbiniekiem, kuri strādā nestandarta darba laiku; * Pļaviņu novadā tika organizēts grupu darbs ģimenēm ar bērniem.   Sociālo pakalpojumu daudzums Zemgales reģionā ir palielinājies un kļuvis pieejamāks 7 novados. Pārējos novados situācija 2016. gadā nav mainījusies, 5 pašvaldības informāciju nesniedza. | |
| 1.2. | Attīstīt kompleksu pieeju sociālo problēmu risināšanai, veidojot dažādu jomu speciālistu vienības un nostiprinot saikni starp veselības aprūpes speciālistiem, īpaši primārās veselības aprūpes sniedzējiem, (t. sk. ģimenes ārstiem) un sociālā darba speciālistiem. | Pašvaldības | **Ozolnieku novads**: Sociālie darbinieki sazinās ar speciālistiem (ģimenes ārstiem, ar ārstējošiem ārstiem slimnīcā, slimnīcu sociālajiem darbiniekiem, ambulatoro nodaļu speciālistiem), tiek risinātas klientu sociālās un veselības problēmas.  **Viesītes novads**: Sociālās problēmas tiek risinātas starp profesionāļu komandā( sociālā darba speciālisti, izglītības iestāžu pārstāvji, valsts un pašvaldības policijas darbinieki, medicīnas iestāžu darbinieki, īpaši tiek uzrunāti ģimenes ārsti).  **Jēkabpils novads**: 1. Sadarbība ar izglītības iestādēm „veselības nedēļas” organizēšanā un veselīga dzīvesveida popularizēšanā; Uzsākts projekts “Veselības veicināšanas un slimību profilakses pieejamības uzlabošana Jēkabpils novada pašvaldībā”, kurā paredzētas aktivitātes arī skolās. Aktivitātes veic sporta koordinators.  2. Ģimenes ārstu prakšu vietu telpu un aprīkojuma uzlabošana.  projekts īstenots 2 ārstu prakses vietās. Veikta Zasas ambulances ēkas rekonstrukcija.  3. Daudzveidīgu sporta un aktīvās atpūtas veidu popularizēšana, aprīkojuma nodrošināšana. Trenažieri pieejami Ābeļu pagasta Brodos, Dignājas sabiedriskajā centrā, Dunavas biedrībā „Dzīves prasmes”, Rubeņu radošās attīstības centrā, Zasas biedrībā „Noskaņa”, Leimaņu Tautas namā, Kalna pagasta biedrībā „Cerību logi”.  4. Dažāda vecuma grupu nodrošināšana ar sporta infrastruktūru. Izvietoti āra trenažieri Zasas parkā, izveidotas aktīvās atpūtas vieta Grīna parkā, Brodu ciemā, Rubeņos izveidots hokeja laukums.  5. Veselības takas izveide Ābeļu pagasta Brodu ciemā.  **Jaunjelgavas novads** - Ir izstrādāta programma jaunajiem vecākiem (2015.g), kura īstenota 2016. gadā, piesaistot veselības aprūpes speciālistus, t. sk. ģimenes ārstus, kā arī sociālā darba speciālistus, psihologu u.c., pasākumu bāze – Jaunjelgavas novada Sociālā dienesta struktūrvienības – dienas centri bērniem un ģimenēm un Jauniešu iniciatīvu centrs.  **Jelgavas pilsēta**: JSLP sociālās un medicīniskās aprūpes centrs, sadarbojoties ar ģimenes ārstiem, novirza klientus īslaicīgās sociālās aprūpes pakalpojuma saņemšanai (sociālā gulta). 2016. gadā sociālās gultas pakalpojumu saņēma 36 klienti, tajā skaitā: Ozolnieku novada SAC “Zemgale” – 33 personas, SIA Milur SARC “Auce”. Ilgstošas sociālās aprūpes pakalpojumus 2016. gadā kopā saņēma 167 personas.  **Skrīveru novads**: Laba un pozitīva sadarbība ar ģimenes ārstiem. Nepieciešamības gadījumā apmainās ar informāciju, tiekas klātienē klienta situācijas un problēmas risināšanā.  **Aizkraukles novads**: Sociālo problēmu risināšanā iesaistās citu jomu speciālisti, vairāk sniedzot informāciju sociālajam dienestam. Atsevišķu gadījumu risināšanā ģimenēm ar bērniem darbojas starpinstitucionālā komisija.  **Salas novads** - 2016. gadā (ģimenes ārstu prakses) pašvaldība veikusi telpas remontu, pašvaldība nodrošina apkuri.  Atbalstot veselības, labklājības un vienlīdzīgu iespēju attīstību reģionālajā līmenī, pašvaldība no 2013. g. ir NVPT dalībniece.  2016. gadā iesniegts ESF SAM 9.2.4.2. projekts Vietējās sabiedrības veselības veicināšanas un slimību profilakses pasākumi Salas novadā. Projekta īstenošanas periods no 2017. gada 01.01.-31.12.2019. 49116,00 EUR  Iesniegti projekti:  1.Sociālo pakalpojumu attīstība mazaizsargāto iedzīvotāju atbalstam” Latvijas-Lietuvas-Baltkrievijas pārrobežu sadarbības programmas 2014.-2020. gadam Eiropas Kaimiņattiecību instrumenta ietvaros ~254000 EUR  2. Pasākumu kopums Salā, Polockā un Rokišķos veselīga dzīvesveida veicināšanai mazaizsargāto grupu vajadzībām veicinot integrācijas iespējas un uzlabojot dzīves kvalitāti" Latvijas-Lietuvas-Baltkrievijas pārrobežu sadarbības programmas 2014.-2020. gadam Eiropas Kaimiņattiecību instrumenta ietvaros.  **Vecumnieku novads**: Starp profesionāļu komandas ietvaros notiek sadarbība starp dažādu jomu speciālistiem, t.sk. ģimenes ārstiem. 2016. gadā notikušas 31 starp profesionāļu komandas sēde, kurās tiek apspriesti dažādi sociālie gadījumi un meklēti risinājumi.  Viena pašvaldība ( Jēkabpils pilsēta) ir norādījusi, ka sadarbības ar ģimenes ārstiem ir slikta, pārējās pašvaldības ir norādījušas, ka sadarbība starp sociālajiem darbiniekiem un veselības aprūpes speciālistiem notiek pēc vajadzības, ir iepriekšējo gadu līmenī un ir vērtējama kā laba. 3 pašvaldības nav sniegušas atbildi. | |
| 1.3. | Attīstīt grupu darba formu sociālo pakalpojumu sniegšanā. | Pašvaldības | **Iecavas novads**: Katru gadu notiek vismaz 3 atbalsta grupu darbs. 2016. gadā 6 atbalsta grupas. Pagājušā gadā no jauna notika Pret atkarību atbalsta grupa un pusaudžu atbalsta grupa.  **Ozolnieku novads**: Sociālā dienesta darbinieki piedāvā nodarbības vecākiem (atbalsta grupas) “Bērnu emocionālā audzināšana”, “Ceļvedis audzinot pusaudzi”.  **Jelgavas novads**: Sociālo prasmju attīstības grupa vecākiem ar zemām prasmēm- “Virtuves gudrībiņas” Eiropas Atbalsta fonda vistrūcīgākajām personām projekta ietvaros.  **Vecumnieku novads**: 2016. gadā grupu darba forma tika aizstāta ar vairākiem tematiskiem ģimeņu dienas pasākumiem, kur vecāki kopā ar bērniem piedalījās informatīvi izglītojošās nodarbībās.  **Pļaviņu novads**: Tika noorganizēts BEA (bērnu emocionālā audzināšana) un CAPS (Ceļvedis audzinot pusaudzi) grupu darbs.  **Aizkraukles novads**: 2016. gadā tika noorganizētas vecākus izglītojoša grupa, pensionāru psiholoģiskā atbalsta grupa un vingrošanas nodarbību grupa personām ar funkcionāliem traucējumiem.  **Jelgavas pilsēta**: 2016. tika nodrošināts atbalsta un izglītojošas grupas pakalpojums vecākiem, kuri audzina bērnus ar smagiem funkcionāliem traucējumiem; „Vecāku loma bērnu audzināšanā”; „Iekšējo resursu aktivizēšana”; „Bērnu emocionālā audzināšana”; „Sociālā iekļaušanās”;  Uzvedības un sociālās korekcijas programmas ietvaros grupu nodarbības „Sociālo prasmju attīstīšanas”, „Mācāmies gatavot paši” un rokdarbu nodarbības „Mācāmies veidot paši”.  **Dobeles novads**: Organizētas 5 apmācību grupas:  1. ”Bez pēriena. Kā ar mīlestību un cieņu noteikt bērnam robežas””.  2. Apmācība jaunajām māmiņām par bērna kopšanu.  3. “Bērnu emocionālā audzināšana “.  4. Atbalsta grupa audžuģimenēm un aizbildņiem.  5. Atbalsta grupa vardarbību veikušām pilngadīgām personām.  **Jaunjelgavas novads**: Uz dienas centru un Jauniešu iniciatīvu centra bāzes tiek organizēti izglītojošie un brīvā laika pavadīšanas pasākumi. 2016. gadā tika veikta 2 sociālo darbinieku apmācība bērnu emocionālās audzināšanas apmācībā, tika izvestas apmācības jaunajiem vecākiem 12 personām, 2017. gadā šis pakalpojums turpinās  **Salas novads**: Turpinās sadarbība starp sociālo dienestu, bāriņtiesu, NVO biedriem, ģimenes ārstiem u.c.  **Jēkabpils novads**: Atbalsta grupu un interešu grupu veidošana un atbalstīšana,. Sadarbības ar NVO.  Pārējās pašvaldībās situācija būtiski nav mainījusies, grupu darbs netiek organizēts, vai to ir plānots uzsākt vēlāk. | |
| 1.4. | Pastiprināti attīstīt tādus sociālos pakalpojumus, kas veicina indivīdu (re)integrāciju darba tirgū. | Pašvaldības | Pašvaldības ir norādījušas, ka 2016. gadā turpinās sadarbība ar NVA, piemēram, organizējot individuālās pārrunas un diskusijas bezdarbniekiem. Auces, Neretas, Salas, Pļaviņu novada un Jelgavas pilsētas pašvaldības ir norādījušas, ka ir iesaistījušās projektā “Proti un Dari”, bet Salas novada pašvaldība ir norādījusi, ka tiek izmantota iespēja iesaistīties ESF projektā “Algotie pagaidu sabiedriskie darbi”. | |
| 1.5. | Katrā pašvaldībā ir nodrošināti mājas aprūpes pakalpojumi | Pašvaldības | 2016. gadā aprūpi mājās nodrošina 20 Zemgales reģiona pašvaldības. Pakalpojumu nenodrošina Krustpils un Rundāles novads, kas pakalpojumu plāno ieviest 2017. gadā.  **Aizkraukles novads**: Aprūpi mājās novadā nodrošina sociālais dienests, 2016. gadā tika uzlabota aprūpētāju darba organizācija (pilnveidoti aprūpes plāni, darba uzskaite, ieviestas ikmēneša sapulces).  **Neretas novads**: Sociālo pakalpojumu – aprūpe mājās nodrošina fiziskas personas uz pakalpojuma līguma pamata. Parasti tie ir tuvi cilvēki un radinieki vai kaimiņi vientuļajiem pensionāriem. Šo pakalpojumu Neretas novadā saņem 9 vientuļie pensionāri. Pēc pašvaldības saistošajiem noteikumiem pastāv 4 aprūpes līmeņi, kas atšķiras ar aprūpes pakalpojumā ietverto aprūpētāja veicamo darbu sastāvu. 2016. gadā ir uzlabojusies pakalpojuma izvērtēšanas sistēma sociālajā dienestā.  **Auces novads**: 2016. gada 1. martā tika noslēgts līgums ar Latvijas Samariešu biedrību par Aprūpes mājās pakalpojuma nodrošināšanu, t.sk. mobilās aprūpes risinājumu, drošības pogu. Līdz tam pašvaldība Aprūpes mājās pakalpojumu nodrošināja pati, piedāvājot tikai ikdienas aprūpi. Rezultātā klientiem kļuva pieejami jauni pakalpojumi, arī tajās dzīvesvietās kur līdz šim tas nebija iespējams.  **Viesītes novads**: Uzlabots pakalpojums „Aprūpe mājās”, nosakot aprūpētājiem konkrētus mērķu un uzdevumus. Katrā novada pagastā izveidota viena štata vieta „Aprūpētājs”. Paplašināts aprūpes pakalpojums riska ģimenēm ar bērniem, aptverot visus novada pagastus – to saņēma 8 ģimenes.  **Jelgavas pilsēta**: 2016. gadā aprūpi mājās saņēma 234 personas, no tām 96 personas ar invaliditāti un 138 pensijas vecuma personas. 2016. gadā aprūpes mājās pakalpojuma saņēmēju skaits, salīdzinot ar 2015. gadu, ir palielinājies par 6,8 %. Vidēji mēnesī aprūpi mājās saņēma 180 klienti. Ik mēnesi aprūpi mājās piešķīra 5 jauniem klientiem. 2016. gadā aprūpe mājās tika piešķirta 61 klientam. 2016. gadā par aprūpi mājās tika sagatavoti 86 lēmumi, no tiem 61 lēmums par aprūpes piešķiršanu, bet pārējie 25 lēmumi par aprūpes mājās pārtraukšanu. Salīdzinot ar 2015. gadu, kurā tika sagatavoti kopā 75 lēmumi un no tiem 54 lēmumi par aprūpes mājās piešķiršanu, ir redzams, ka 2016. gadā kopējais sagatavoto lēmumu skaits ir palielinājies par 14,7 %, bet lēmumu skaits par pakalpojuma piešķiršanu palielinājies par 12,9%. Pakalpojumu “Drošības poga”, kuru pilnībā apmaksā pašvaldība, 2016. gadā saņēma 15 aprūpes mājās klienti, bet 2015. gadā pakalpojumu saņēma 13 personas, kas ir par 2 personām vairāk nekā 2015. gadā. 2016. gadā pakalpojuma nodrošināšana izmaksāja 2672,61 EUR, bet 2015. gadā –3271,64 EUR.  Pārējās pašvaldībās 2016. gadā nav notikušas būtiskas izmaiņas. | |
| 1.6. | Izveidotas patversmes un krīzes centri, katrā pilsētā/pašvaldībā, kur iedzīvotāju skaits pārsniedz 10 000 | Pašvaldības | Nakts patversmes ir Jēkabpils pilsētā, Jelgavas pilsētā un Dobeles novadā.  Krīzes centri ir Jēkabpils un Jelgavas pilsētās, Dobeles, Jaunjelgavas, Kokneses, Rundāles, Neretas, Jelgavas, Jēkabpils un Iecavas novados. Bauskas novads krīzes centra pakalpojumu pērk no citām pašvaldībām. | |
| 1.7. | Atsevišķu pansionātu izveide personām ar deviantu uzvedību | Plānošanas reģions | Iecere par atsevišķa pansionātu izveide personām ar deviantu uzvedību reģionā 2016. gadā nav izpildīta. Vairākas pašvaldības ir norādījušas, ka šāds pakalpojums nav aktuāls. Dobeles novada pašvaldība ir norādījusi, ka šāda pakalpojuma izveide ir aktuāla. Atsevišķos gadījumos tiek pirkts pakalpojums pansionātos, sadarbības notiek starp sociālajiem dienestiem, pašvaldības policiju un bāriņtiesu. Tiek izmantota iespēja klientus ievietot speciālā tipa un veco ļaužu pansionātos, invalīdu pansionātos un izmitināt sociālajos dzīvokļos ar sociālā darbinieka un aprūpētāja uzraudzību. | |
| 1.8. | Rehabilitācijas centra izveide personām, kas atbrīvotas no ieslodzījuma | Plānošanas reģions | Rehabilitācijas centra izveide tika plānota 2013. gadā kā reģionāla iniciatīva, kas nav īstenota arī 2016. gadā finanšu resursu pieejamības trūkuma dēļ.  Neskatoties uz to, ka centra izveide nav notikusi, pašvaldības personām, kas atbrīvotas no ieslodzījuma, nodrošina vai palīdz atrast dzīvesvietu. Atsevišķas pašvaldības ir norādījušas, ka nepieciešamības gadījumā tiek veidota sadarbība ar sociālo darbinieku, tiek sastādīts individuālais sociālās rehabilitācijas plāns, sniegta sociālā palīdzība, nodrošināts psihologa atbalsts un piešķirts pabalsts. 7 pašvaldības ir norādījušas, ka centra izveide nav aktuāla, bet 4 pašvaldības nav sniegušas atbildi. | |
| 1.9. | Rehabilitācijas pakalpojuma izveide personām, kas cieš no smagām slimībām | Pašvaldības | Sociālie dienesti personām, kas cieš no smagām slimībām, piedāvā sadarbību ar ģimenes ārstiem un citām ārstniecības personām, izmanto valsts apmaksātus pakalpojumus. Piemēram, Viesītes novads norāda, ka personām, kas cieš no smagām slimībām, tiek sastādīts rehabilitācijas plāns un lemts par palīdzības sniegšanu. Ir pašvaldības, kas pašas nespēj nodrošināt pakalpojumu sniegšanu, tāpēc tos pērk no citām pašvaldībām, vai piešķir pabalstus daļējai pakalpojumu apmaksai. Lai varētu sniegt pakalpojumus, pašvaldības izmanto arī SRC Tērvete un citu iestāžu palīdzību. | |
| 1.10. | Izveidots atelpas brīža pakalpojums reģionā | Pašvaldības, Plānošanas reģions | 2016. gadā Jelgavas pilsētā atelpas brīdis tika nodrošināts 12 bērniem ar smagiem funkcionāliem traucējumiem, ko nodrošina Jelgavas pilsētas pašvaldības iestādē “Jelgavas bērnu sociālās aprūpes centrs”, finansējums tika nodrošināts no DI projekta “Atver sirdi Zemgalē”. Viesītes novada pašvaldība ir norādījusi, ka pakalpojums nav aktuāls, bet nepieciešamības gadījumā tas tiktu nodrošināts DI projekta ietvaros vai tiktu pirkts. Vairākas pašvaldības ir norādījušas, ka atelpas brīža pakalpojums nav ieviests vai nav nepieciešams. Auces novada un Jēkabpils pilsētas pašvaldības ir norādījušas, ka atelpas brīža pakalpojums pašvaldībā vēl nav izveidots, bet nākotnē šo pakalpojumu plāno pirkt. | |
| 1.11. | Izveidots uzticības tālrunis reģionā | Plānošanas reģions | Vienota uzticības telefona izveide programmā bija paredzēta, kā reģionālā iniciatīva, kas ieviešama 2011. gadā, tomēr finanšu resursu trūkuma dēļ aktivitāte nav ieviesta arī 2016. gadā un reģionā vienots uzticības tālrunis nav izveidots.  Pašvaldību domas par uzticības tālruņa izveides nepieciešamību reģionā dalās - 4 pašvaldības atbildējušas, ka uzticības tālruņa izveide reģionā būtu nepieciešama, 4 pašvaldības, ka izveide nav aktuāla, bet pārējām pašvaldībām nav viedokļa šajā jautājumā. | |
| **2.** | **PIEEJAMĪBA** |  |  | |
| 2.1. | Attīstīts mobilo speciālistu tīkls | Pašvaldības | Mobilā aprūpe mājās darbojas **Iecavas** un **Bauskas novados**, bet **Jelgavas pilsētā** darbojas “drošības poga”. **Auces novadā** 2016. gada 1. martā tika noslēgts līgums ar Latvijas Samariešu biedrību par Aprūpes mājās pakalpojuma nodrošināšanu, t.sk. mobilās aprūpes risinājumu, drošības pogu.  Pārējās pašvaldības ziņo, ka šāds pakalpojums nav attīstīts, norādot, ka sadarbība notiek ar citu pašvaldību pakalpojumu sniedzējiem, kā arī tiek meklēti līdzekļi, lai nodrošinātu klientu un speciālistu nokļūšanu līdz pakalpojumu sniegšanas/saņemšanas vietai un atpakaļ. | |
| 2.2. | Palielināt pakalpojumu sniedzēju mobilitāti, t. sk. starp novadiem. | Pašvaldības | Pašvaldības norāda, ka, nepieciešamības gadījumā, klientiem ir pieejams transports, sadarbojoties ar kaimiņu pašvaldībām. | |
| 2.3. | Nodrošināt visu sociālo pakalpojumu sniedzēju infrastruktūras pieejamību personām ar kustību traucējumiem | Pašvaldības | Pēc pašvaldību sniegtās informācijas var secināt, ka pakalpojumu sniedzēju pieejamība ir uzlabojusies – infrastruktūra ir pilnībā sakārtota vai sakārtota daļēji. Lai nodrošinātu sociālo pakalpojumu sniedzēju infrastruktūras pieejamību, tiek izbūvētas uzbrauktuves, lifti, paceļamās platformas, telpas tiek aprīkotas ar atbalsta rokturiem u.t.t.  Ir pašvaldības, kuras norāda, ka visas infrastruktūras pieejamas personām ar traucējumiem, bet citas pašvaldības norāda, ka infrastruktūra ir sakārtota daļēji. Tātad, var secināt, ka visās pašvaldībās nav vienāda izpratne un iespējas par infrastruktūras pielāgošanu cilvēkiem ar kustību traucējumiem. | |
| 2.4. | Palielināt pašvaldības atbildību par sociālo pakalpojumu pieejamību, pēc vajadzības nodrošinot transporta iespējas pakalpojuma sniedzējiem vai saņēmējiem | Pašvaldības | Nepieciešamības gadījumā sociālo vai ārstniecisko pakalpojumu saņemšanai iedzīvotājiem tiek nodrošināts transports, pakalpojumu pašvaldības nodrošina pašas, Sociālā dienesta vajadzībām iegādājoties automašīnu, vai pakalpojumu pērkot. | |
| 2.5. | Palielināta sociālo pakalpojumu pieejamība | Pašvaldības | Pēc sniegtās informācijas var secināt, ka sociālo pakalpojumu pieejamība ir palielinājusies visās Zemgales reģiona pašvaldībās. Tiek nodrošināts gan pašvaldības transports, gan pakalpojums tiek pirkts. | |
| 2.6. | Veicināt sociālo pakalpojumu un veselības aprūpes sinerģiju | Pašvaldības | Saskaņā ar saņemto informāciju par 2016. gadu, var secināt, ka sadarbība ir bijusi iepriekšējo gadu līmenī, turpinās sociālo dienestu darbinieku, veselības aprūpes iestāžu, ģimenes ārstu un citu ārstniecības personu sadarbība. Pašvaldībās, kurās sadarbība ir bijusi vāja, tiek strādāts, lai tā tiktu uzlabota. | |
| 2.7. | Palielinājusies iedzīvotāju informētība par sociālajiem pakalpojumiem | Pašvaldības, Plānošanas reģions | Galvenokārt, informāciju par sociālo pakalpojumu pieejamību un saturu iedzīvotāji iegūst no pašvaldību mājaslapām un laikrakstiem. Citas pašvaldības informācijas izplatīšanai izmanto informatīvus bukletus, informācijas stendus, radio stacijas un sociālos tīklus. Dažās pašvaldībām informāciju var iegūt no sociālajiem darbiniekiem individuāli, kā arī no informatīvām atbalsta grupu nodarbībām un sanāksmēm atsevišķām iedzīvotāju grupām. | |
| 2.8. | Veicināt iedzīvotāju izpratni par sociālās atstumtības riska grupām | Pašvaldības, Plānošanas reģions | **Jelgavas novads**: Sadarbībā ar Latvijas Sarkanā Krusta Jelgavas nodaļas jauniešu organizāciju noorganizēta dienas nometne trūcīgām ģimenēm ar bērniem (30 personām).  **Auces novads**: Novadā tiek atbalstītas gan trūcīgās daudzbērnu ģimenes, gan vientuļie pensionāri un cilvēki ar invaliditāti. Sociālajam dienestam ir laba sadarbība ar novada biedrībām – Auces pensionāru biedrību, Invalīdu biedrību, Bērnu invalīdu biedrību “Māriņa” un biedrību “Namiņš”, kas sniedz palīdzību trūcīgo ģimeņu bērniem, kā arī Sarkanā Krusta Auces nodaļas darbiniekiem.  **Neretas novads**: Organizē Ziemassvētku akcijas pasākums trūcīgo un maznodrošināto ģimeņu bērniem sadarbībā ar SIA LAIMA.  **Jelgavas pilsēta**: Sadarbībā ar Biedrības “Latvijas Sarkanais Krusts” Jelgavas komitejas jauniešu nodaļu tika organizētas 2 sociālās akcijas: brīvā laika pavadīšanas pasākums 35 nepilngadīgiem likumpārkāpējiem “Būsim kopā” un Ziemassvētku sociālā akcija – 300 dāvanas bērniem no trūcīgām ģimenēm, bērniem ar funkcionāliem traucējumiem un pensionāriem.  **Dobeles novads**: Tiek organizētās nometnes vardarbībā cietušiem bērniem, kā arī sniegts atbalsts trūcīgo/ maznodrošināto ģimeņu, daudzbērnu, aizbildņu un audžuģimenēs ievietotiem bērniem nometņu apmeklēšanai. Tiek rīkots ikgadējs invalīdu un viņu asistentu pasākums “Kopā roku rokā”.  **Salas novads**: 2016. gadā Eiropas Atbalsta fonda vistrūcīgākajām personām semināri: “Drošāka rītdiena”.  **Jaunjelgavas novads**: Dienas centros regulāri notiek nodarbības un pasākumi dažādām iedzīvotāju grupām kopīgi, piemēram, personām ar invaliditāti, vecākiem ar bērniem un bezdarbniekiem, šogad rīkojām „ballīti”, kurā piedalījās personas ar invaliditāti ( kustību traucējumiem un garīgās attīstības traucējumiem) un bezdarbnieki.  **Pļaviņu novads**: Izglītojošas pārrunas ar trūcīgām personām, radošās darbnīcas.  **Vecumnieku novads**: Tiek organizētas nometnes bērniem, kurās tiek iekļauti arī bērni no sociālā riska ģimenēm  **Bauskas novads**: Bērnu vasaras nometnēs tiek integrēti bērni invalīdi. Jauniešu invalīdu rehabilitācijas grupa SD.  Pārējās pašvaldības ir norādījušas, ka šādu integrējošo pasākumu 2016. gadā nav notikuši, bet 3 pašvaldības nav sniegušas atbildi. | |
| **3.** | **KVALITĀTES VADĪBA** |  |  | |
| 3.1. | Izstrādāta vienota sociālo pakalpojumu kvalitātes vadības sistēma Zemgales reģionā | Plānošanas reģions | Jelgavas novada, Auces novada un Jelgavas pilsētas pašvaldības ir norādījušas, ka pārraudzības sistēma ir ieviesta, bet Viesītes un Dobeles novadi ir norādījuši, ka ir izstrādāta novērtēšanas kārtība.  Ozolnieku novada pašvaldība ir norādījusi, ka sistēma ir izstrādāta un ir ieviešanas procesā, bet Rundāles novadā sistēma ir ieviesta daļēji.  7 pašvaldības ir norādījušas, ka kvalitātes vadības sistēma nav ieviesta, 2 pašvaldības ir norādījušas, ka šāda sistēma nav ieviesta, bet ir plānots to ieviest. 4 pašvaldības atbildi nav sniegušas.  Lai arī atsevišķas pašvaldības ir ieviesušas pašvaldību sociālo pakalpojumu kvalitātes novērtēšanas sistēmu, Zemgales reģionā joprojām nav ieviesta vienota sociālo pakalpojumu kvalitātes vadības sistēma. | |
| 3.2. | Pastiprinātu uzmanību pievērst kvalitātei, sniedzot aprūpi mājās | Pašvaldības | Lai novērtētu kvalitāti, sniedzot aprūpi mājās, kā galveno pašvaldības izmanto anketēšanu un klientu individuālu aptaujāšanu. Tiek organizētas sociālo darbinieku un sociālās aprūpes pakalpojuma sniedzēju sarunas par aprūpes nodrošināšanas kvalitāti un tiek aizpildītas kvalitātes novērtējuma veidlapas. | |
| 3.3. | Paaugstināta sociālā darba speciālistu kapacitāte | Pašvaldības | Visas pašvaldības ir norādījušas, ka sociālā darba speciālistiem notiek supervīzijas, kvalifikācijas celšanas semināri, kursi un lekcijas, kā arī tiek organizēti pieredzes apmaiņas braucieni uz citiem novadiem. Darbinieku regulāra kvalifikācijas celšana un apmācība ir noteikta ar likumu*.* | |
| 3.4. | Izveidota supervīzijas sistēma | Pašvaldības | Pēc apkopotās informācijas var secināt, ka supervīzija tiek realizēta visās novada pašvaldībās. | |
| 3.5. | Iesaistīt (potenciālos) pakalpojumu saņēmējus pakalpojumu plānošanā un kvalitātes novērtēšanā. | Pašvaldības | Pašvaldību pakalpojumu saņēmējus pakalpojuma plānošanā un kvalitātes novērtēšanā iesaista, veicot gan mutisku, gan rakstisku anketēšanu, tiek uzklausīti pakalpojumu saņēmēju viedokļi un vēlmes. Aptauju rezultāti tiek analizēti un izmantoti plānošanai, secinot, kādus pakalpojumus ir nepieciešams ieviest un kā uzlabot jau esošos. | |
| **4.** | **EFEKTIVITĀTE** | | | |
| 4.1. | Koncentrēt augsti kvalificētus speciālistus reģiona lielākajos attīstības centros, paredzot lielu šo speciālistu mobilitāti līgumpašvaldību teritorijā | Pašvaldības | | Pašvaldībās ir pieejami šādi speciālisti: psihologi, klīniskais psihologs, psihoterapeiti, fizioterapeiti, ergoterapeiti un logopēdi, taču šo speciālistu pakalpojumi nav pieejami katrā pašvaldībā. 9 pašvaldības ir norādījušas, ka augsti kvalificēti speciālisti reģionā nav pieejami, vai atsevišķi speciālistu pakalpojumi tiek pirkti. |
| 4.2. | Katra novada teritoriālajā vienībā izveidots sociālo pakalpojumu atbalsta centrs | Pašvaldības | | Pašvaldības izmanto esošos resursus, tādā veidā kompensējot centra neesamību.  Iecavas novads informē, ka 2016. gadā dienas centrs tika pārvietots uz jaunām telpām, bet centrs vēl nav reģistrēts. Rundāles novadā darbojas Saulaines Sociālais centrs. Auces novadā ir attālināties klientu apkalpošanas centri, kur novada iedzīvotājus pieņem sociālā darba speciālisti, bet šajos punktos nav Dienas centri. Dobeles novadā darbojas Dienas centrs “Solis” personām ar garīga rakstura traucējumiem, kuras sasniegušas 16 gadu vecumu un Dienas centrs “Stariņš” pirmspensijas un pensijas vecuma cilvēkiem.  Salas novads plāno iesniegt ELFLA ( Leader) projektu “Sociālā atbalsta centra izveide Salas novadā”. Jaunjelgavas novadā ir izveidoti 4 dienas centri, 2016. gadā darbu uzsāka pēdējais Seces dienas centrs bērniem un ģimenēm.  Pārējās pašvaldībās sociālo pakalpojumu atbalsta centrs nav izveidots, vai pakalpojums nav piedzīvojis izmaiņas. |
| 4.3. | Iespēju robežās izmantot iestāžu reorganizācijas rezultātā izbrīvētās telpas atbalsta centru veidošanai, ņemot vērā personu ar kustību traucējumiem vajadzības. | Pašvaldības | | 9 pašvaldības atbildēja, ka situācijas nav mainījusies un nav reorganizācijas rezultātā izbrīvētas telpas atbalsta centru veidošanai, ņemot vērā personu ar kustību traucējumiem vajadzības. Vecumnieku novads kā iemeslu atbalsta centra neizveidošanai, min telpu trūkumu.  Jelgavas pilsēta, DI projekta ietvaros, atbrīvotajās Jelgavas bērnu aprūpes centra telpā ir izveidojusi DAC pilngadīgām personām ar smagiem funkcionāliem traucējumiem. Skrīveru novadā paredzēts veidot daudzfunkcionālu centru visām klientu grupām novadā centrā, piedaloties pārrobežu programmā. Vecumnieku novadā 2016. gadā tika iegādāta ēka, kura tiks pārveidota par daudzfunkcionālu sociālo pakalpojumu centru. Pārējos novados telpas ir izveidotas, ņemot vērā vajadzības personām ar kustību traucējumiem. |
| 4.4. | Veicināt pašpalīdzības grupu darbību | Pašvaldības | | Iecavas novads ir norādījis, ka dienas centrā darbojas gan atbalsta, gan pašpalīdzības grupas. Jaunjelgavas novadā ar jauniešu centra speciālistu atbalstu ir izveidota jauno māmiņu biedrība “Saulespuķe”. Jelgavas novada Zaļeniekos darbojas anonīmo alkoholiķu grupa.  Sniedzot atbildes, 11 pašvaldības ir norādījušas, ka nav izveidotas jaunas pašpalīdzības grupas, 4 pašvaldības ir norādījušas, ka izmaiņas pret 2015. gadu nav notikušas, pārējās pašvaldības nav sniegušas atbildi. |
| 4.5. | Veicināt pašvaldību sadarbību un rīcības koordināciju sociālo pakalpojumu sniegšanā | Pašvaldības | | Pašvaldībām sadarbojoties, tiek izmantota pakalpojumu nodrošināšana un pirkšana no citām pašvaldībām un atbalsts sociālās palīdzības sniegšanas gadījumos.  Divas pašvaldības nav norādījušas, ka notiek sadarbības ar citām pašvaldībām, pārējās pašvaldības ir norādījušas, ka sadarbības ar citām pašvaldībām notiek un vairumā gadījumu tā ir vērtējama kā laba un papildus koordinācija no reģiona nav nepieciešama. |
| **5.** | **NVO** |  | |  |
| 5.1. | Nostiprināta NVO kapacitāte | Pašvaldības | | Lielākā daļa pašvaldība norāda, ka 2016. gadā ir stiprināta NVO kapacitāte. Visbiežāk tiek minēta kopēja projektu rakstīšana un līgumu slēgšana ar nevalstiskajām organizācijām. Citas pašvaldības norāda, ka NVO tiek iesaistīts nometņu organizēšanā un vadīšanā, tiek sniegts finansiāls atbalsts sociāla rakstura projektu realizācijā un tiek organizēti pieredzes apmaiņas braucieni. |
| 5.2. | Nevalstiskā sektora līdzdalība klientu vajadzību apzināšanā | Pašvaldības | | 9 pašvaldības ir norādījušas, ka NVO līdzdalība klientu vajadzību apzināšanā 2016. gadā nav notikusi, bet 4 pašvaldības nav sniegušas atbildi. Aizkraukles novads ir norādījis, ka izmaiņas nav notikušas, bet Tērvetes novads ir norādījis, ka sadarbība ar NVO ir attīstāma.  Viesītes novada pārstāvji ziņo, ka notiek regulāra informācijas apmaiņa. Jaunjelgavas novads NVO sadarbojas ar pašvaldības speciālistiem atbalstu savā darbībā, piedāvājot telpas, aprīkojumu, inventāru un speciālistu atbalstu, rakstot projektus. Auces novadā Auces bērnu invalīdu biedrība rūpējas par bērniem invalīdiem, organizē pasākumus un nometnes. Jelgavā biedrība Latvijas Sarkanais Krusts 2016. gadā organizēja klientu aptauju par apmierinātību ar produktu saturu un izsniegšanas biežumu Eiropas Savienības “Darbības programma pārtikas un pamata materiālās palīdzības sniegšanai vistrūcīgākajām personām 2014.-2020. gada plānošanas periodā “ ietvaros.  Pensionāru un invalīdu biedrību, kā arī un reliģisko organizāciju pārstāvji informē JSLP par iedzīvotājiem nepieciešamo sociālo atbalstu. |
| 5.3. | Nevalstiskā sektora iesaistīšana sociālo pakalpojumu kvalitātes novērtēšanā | Pašvaldības | | Visas pašvaldības, izņemot Jelgavas pilsētu, ir norādījušas, ka 2016. gadā nav notikusi nevalstiskā sektora iesaistīšanās sociālo pakalpojumu kvalitātes novērtēšanā, vai atbildi nav snieguši.  Jelgavas pilsēta klientu vēlmes un vajadzības tiek izvērtētas Jelgavas pilsētas domes Sociālo jautājumu komisijas sēdēs, kurās piedalās gan politiķi, gan nevalstisko organizāciju pārstāvji. Ir piemērota jaunu pakalpojumu plānošanas metode – “neviena pakalpojuma bez klienta”. Tērvetes novada pašvaldība ir norādījusi, ka sadarbību ar NVO būtu nepieciešams attīstīt. |
| 5.4. | Nevalstiskā sektora līdzdalība sabiedrības informēšanā | Pašvaldības | | Lielākā daļa pašvaldību norāda, ka 2016. gadā NVO nav līdzdarbojusies sabiedrības informēšanā par sociālo pakalpojumu pieejamību. Tās pašvaldības, kuras ir norādījušas, ka NVO līdzdarbojas sabiedrības informēšana, norāda, ka tas tiek darīt mutiski, ar novada avīzes un mājas lapas palīdzību. |
| **6.** | **SADARBĪBA** |  | |  |
| 6.1. | Izveidots sociālo pakalpojumu reģionālā koordinatora amats Zemgales plānošanas reģionā | Plānošanas reģions | | 2016. gadā tik noorganizētas divas sociālo pakalpojumu koordinācijas sanāksmes. Sagatavoti un iesniegti divi reģionālās nozīmes pārrobežas sadarbības projekti sociālās jomas attīstībai. Tāpat tika nodrošināta reģiona interešu pārstāvniecības Sociālās iekļaušanas politikas koordinācijas komitejā. Sociālās jomas eksperte nodrošināja reģiona interešu pārstāvniecību Labklājības ministrijas, Latvijas Pašvaldību savienības un Veselības ministrijas organizētajos pasākumos. Notika regulāra informācijas atjaunošana un papildināšana reģiona mājaslapas zemgale.lv sadaļā “Sociālie pakalpojumi”. Tika sagatavots un apstiprināts Sociālo pakalpojumu attīstības programmas ieviešanas izvērtējums par 2015. gadu. Kā arī, tika nodrošināta projekta “Atver sirdi Zemgalē” īstenošana atbilstoši apstiprinātajam projekta iesniegumam. |
| 6.2. | Veicināt aprūpes mājās pakalpojuma un mājas veselības aprūpes saskaņotu sniegšanu sadarbībā ar primārās veselības aprūpes sniedzējiem. |  | | Sešas pašvaldības ir norādījušas, ka ar primārās veselības aprūpes sniedzējiem sadarbība nenotiek. Trīs pašvaldības ir norādījušas, ka 2016. gadā pret 2015. gadu izmaiņas nav notikušas.  Ozolnieku pašvaldība ir norādījusi, ka ir palielinājies ģimenes ārstu skaits ar kuriem sadarbojas, nodrošinot pakalpojumu aprūpi mājās, ievietojot institūcijās un nodrošinot sociālās rehabilitācijas pakalpojumus. Arī pārējās pašvaldības norāda, ka sadarbības notiek ar ģimenes ārstiem, kā arī ar aprūpētājiem, sociālajiem darbiniekiem un aprūpes iestādes speciālistiem.  Trīs pašvaldības nav sniegušas atbildi, bet Rundāles novada pašvaldība ir norādījusi, ka pakalpojums tiks ieviests 2017. gadā.  Pēc sniegtās informācijas var secināt, ka situācijas pret 2015. gadu nav būtiski mainījusies. |
| 6.3. | Nodrošināt sociālo pakalpojumu pieejamību aprūpes slimnīcu pacientiem. |  | | Pēc anketās sniegtās informācijas pašvaldības šādu pakalpojumu nesniedz, 4 pašvaldības nav sniegušas konkrētu atbildi. Tērvetes novada pašvaldība ir norādījusi, ka 2016. gadā nav bijušas izmaiņas.  5 pašvaldības ir norādījušas, ka aprūpes slimnīca pašvaldībā nav aprūpes slimnīcas, bet kā alternatīva tiek izmantoti, piemēram, sociālās aprūpes un rehabilitācijas centri.  Iecavas, Jelgavas, Viesītes, Salas un Jaunjelgavas novada pašvaldības ir norādījušas, ka sociālo pakalpojumu pieejamība tiek nodrošināta pēc nepieciešamības. Tērvetes novads norādījis, ka izmaiņas nav bijušas. |

**SECINĀJUMI**

Darba grupā tika izvērtēta uzdevumu izpilde un iemesli, kādēļ uzdevumi nav izpildīti vai ir izpildīti daļēji, secinot, ka galvenais šķērslis plānoto uzdevumu izpildei ir finansējuma trūkums vai nepieejamība.

***Plānotie politikas rezultāti 2016. gada vērtējumā:***

* Sociālo pakalpojumu pieejamība ir uzlabojusies gan lauku, gan pilsētu teritorijās, īpaši var uzteikt mājas aprūpes pakalpojumu, jo tiek uzlabots jau esošais pakalpojums. Pakalpojumu sniegšanās palielinājusies un par neatņemamu sastāvdaļu kļuvusi grupu darba forma. Nav iespējams novērtēt pakalpojuma kvalitāti visās pašvaldībās, jo arī 2016. gadā visās pašvaldībās nav ieviesta sociālo pakalpojumu kvalitātes noteikšanas sistēma.
* Pašvaldībās ir palielinājusies sociālo pakalpojumu pieejamība – infrastruktūra ir kļuvusi sakārtotāka ( izbūvējot liftus, paceļamās platformas, uzbrauktuves un telpas tiek aprīkotas ar atbalsta rokturiem), un ir uzlabojusies pakalpojumu sniedzēju mobilitāte – nepieciešamības gadījumā klientiem ir pieejams transports.
* Visās reģiona pašvaldībās nav pieejami augstas kvalitātes speciālisti, bet, lai pakalpojumi tiktu nodrošināti, tie tiek pirkti, sadarbojoties tuvējām pašvaldībām.
* Pašvaldības ir attīstījušas alternatīvo sociālo pakalpojumu klāstu.
* Pašvaldības ir uzlabojušas iedzīvotāju informētību par sociālajiem pakalpojumiem, izmantojot dažādus informācijas aprites veidus.
* Nevalstiskā sektoram ir būtiska loma sociālo pakalpojumu attīstīšanā – ir attīstījusies NVO un pašvaldību sadarbība, un notiek regulāra informācijas apmaiņa.
* 2016. gadā reģionā notika veiksmīga sociālo pakalpojumu koordinācija, organizējot sanāksmes, iesniedzot jaunus sadarbības projektus un nodrošinot projekta “Atver sirdi Zemgalē” īstenošanu, tika veiksmīgi pārstāvētas reģiona intereses pasākumos, un nodrošināta regulāra informācijas aprite.

Lai veiksmīgi pilnībā īstenotu programmā plānotos uzdevumus, arī turpmāk nepieciešams papildus uzmanību pievērst finanšu resursu pieejamībai, sadarbības veidošanas uzlabošanai ar nevalstisko sektoru, programmu un fondu izpētei.

ZPR izpilddirektors V. VEIPS