NORAKSTS



L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Birži, Salas novads

19.09.2017.

Nr.27.

prot. Nr.3.

**Par dalību projektā “Latvijas un Krievijas mazo un vidējo uzņēmumu un konkurētspējas stiprināšana pārrobežas tirgus apgūšanai”**

Saskaņā ar Zemgales plānošanas reģiona (ZPR) nolikuma 61.9 punktu un 61.13.punktu, kā arī Zemgales plānošanas reģiona attīstības programmas (2014-2020) 1. prioritātes*“Uzņēmējdarbībai pievilcīga vide – bāze inovācijām ilgtermiņā”,*1. rīcības virzienam *“Veicināt uzņēmējdarbības attīstību reģiona perspektīvajās ekonomikas nozarēs: lauksaimniecībā, pārtikas rūpniecībā, mežsaimniecībā, kokapstrādē, ieguves rūpniecībā un karjeru iestrādē, metālapstrādē un mašīnbūvē, ķīmijas rūpniecībā, tūrismā u.c.”*un 2. rīcības virzienam“Uzlabot reģiona uzņēmumu konkurētspēju, stiprinot savstarpējo sadarbību un palielinot produkcijas realizācijas iespējas iekšējos un ārējos tirgos.”, Zemgales plānošanas reģiona attīstības padome

**n o l e m j:**

1. Atbalstīt Zemgales plānošanas reģiona dalību projektā **“Latvijas un Krievijas mazo un vidējo uzņēmumu un konkurētspējas stiprināšana pārrobežas tirgus apgūšanai”** kā vadošajam partnerim.
2. Uzdot Zemgales plānošanas reģiona administrācijai nodrošināt vajadzīgās informācijas sagatavošanu un iesniegšanu Latvijas – Krievijas pārrobežu sadarbības programmā 2014.-2020.gadam Eiropas Kaimiņattiecību instrumenta ietvaros.
3. Kontroli par lēmuma izpildi uzdot ZPR izpilddirektoram V. Veipam.

Padomes priekšsēdētājs (personīgais paraksts) A. OKMANIS

(zīmogs)

*Izsūtīt: lietā.*

***Noraksts pareizs:***

Administrācijas vadītāja S.OZOLA

21.09.2017., Jelgavā

Pielikums

ZPRAP 19.09.2017.

lēmumam Nr.27., Prot. Nr.3.

**Projekta koncepts**

**uz LAT - RUS 1.konkursu**

**Prioritāte:** TM1 „Uzlabot mazo un vidējo uzņēmumu konkurētspēju”

**Prioritāte: 1.1.** Uzņēmējdarbības veicināšana un atbalsts

|  |  |
| --- | --- |
| **Projekta nosaukums** | Latvijas un Krievijas mazo un vidējo uzņēmumu un konkurētspējas stiprināšana pārrobežas tirgus apgūšanai |
| **Projekta mērķis** | Veicināt mazo un vidējo uzņēmumu izpratni par mūsdienu iespējām, kā arī prasībām pārrobežas tirgus apgūšanai, papildus sekmējot inovāciju ieviešanu un darba efektivitātes un produktivitātes paaugstināšanu. |
| **Galvenās projekta aktivitātes** | **Apmācību organizēšana** topošajiem un esošajiem uzņēmējiem:   * Par LV un RUS likumdošanas prasībām un atbalsta iespējām uzņēmējdarbības jomā; * Par eksporta jautājumiem, specializējoties uz Krievijas/ES tirgu; * Par jaunajām tehnoloģijām, tendencēm un inovācijām uzņēmumu iekšējo procesu digitalizācijā;   **Mārketinga aktivitātes** Latvijas un Krievijas uzņēmējiem:   * Dalība izstādēs, kontaktbiržās utt. Latvijā un Krievijā; * Sagatavoti materiāli un apmācības par katras valsts atbildīgo iestāžu prasībām, kas jāzina uzņēmējiem, ieejot Krievijas un Latvijas tirgū u.c. aktivitātes; * Bukleti par uzņēmējdarbības vidi un atbalsta institūcijām LV un RUS; * Biznesa brokastu/tējnīcu organizēšana jaunajiem un esošajiem uzņēmējiem;   **Izveidot un koordinēt vienotu pārrobežu uzņēmējdarbības tīklu:**   * Koordinācijas darba grupu organizēšana; * Klasteris, (uzņēmēju grupu) veidošana Krievijas uzņēmēju/pašvaldību pasūtījumu realizēšanai; * Uzņēmējdarbības speciālistu kapacitātes stiprināšana (apmācības un pieredzes apmaiņas braucieni, LV/RUS/ārzemes); * Sadarbības partneru tehniskais kapacitātes pilnveidošana - maza mēroga infrastruktūra – aprīkojuma iegāde. |
| **Potenciālie projekta partneri Krievijā** | Pleskavas reģiona eksporta veicināšanas centrs |

Izpilddirektors (personīgais paraksts) V. VEIPS